**Charles Otto Puth Jr.** (\* 2. december 1991, Rumson, New Jersey, USA) je americký spevák, skladateľ a hudobný producent. Do pozornosti sa dostal vďaka piesňam, ktoré zverejňoval na YouTube.

Po vystúpení v *The Ellen DeGeneres Show*, začal prispievať k tvorbe piesní a albumov iných umelcov, ako Cody Simpson, Livingston Taylor a Skizzy Mars; tiež tvoril sólo skladby a cover verzie. Nakoniec v roku 2015 vydal svoj debutový singel „Marvin Gaye" featuring Meghan Trainor. Onedlho vyšla pieseň „See You Again" zo soundtracku k filmu *Rýchlo a zbesilo 7*, ktorú zložil a produkoval s Wiz Khalifom – pieseň slúžila ako pocta zosnulému hercovi, Paulovi Walkerovi a stala sa skladbou číslo jeden amerického rebríčka *Billboard* Hot 100 po dobu 12 týždňov. Po tomto úspechu sa Charlie dostal do svetového povedomia a vydal svoj ďalší singel s názvom „One Call Away". Obsadil 12. priečku rebríčka *Billboard* Hot 100 a tiež prvé miesta na Novom Zélande, v Írsku a Spojenom kráľovstve. 

Charlieho debutový štúdiový album s názvom *Nine Track Mind* vyšiel v januári 2016. Od kritikov získal negatívny ohlas. Albumu predchádzali single „One Call Away" a „We Don't Talk Anymore" v spolupráci so Selenou Gomez, ktoré obsadili 12. a 9. priečku amerického *Billboard* Hot 100. V roku 2017 vydal dve piesne „Attention" a „How Long". Obe sa nachádzajú v jeho druhom štúdiovom albume, *Voicenotes* (2018), ktorý získal pozitívny ohlas od kritikov a debutoval na štvrtej priečke albumového rebríčka *Billboard* 200. V roku 2019 vydal single: „I Warned Myself", „Mother" a „Cheating On You".

Detstvo
-------

Charles Otto Puth Jr. sa narodil 2. decembra 1991 v Rumsone v New Jersey. Jeho matka, Debra je učiteľka hudby, ktorá napísala reklamy pre televíznu stanicu HBO, a otec, Charles Otto Puth Sr. je staviteľ a realitný maklér. Otec je katolík a matka židovka. Má dvoch mladších súrodencov, dvojičky Stephena a Mikaelu.

Ako dvojročný skoro prišiel o život po útoku psa, ktorého následkom má jazvu na obočí.

Matka ho viedla ku klasickej hudbe a začala ho učiť hrať na klavíri, keď mal 4 roky. Keď mal 10, začal študovať džez a v dvanástich účinkoval v džezovom orchestri v Count Basie Theatre's Cool School v Red Bank, New Jersey. V šiestej triede chodil od domu k domu, aby predal svoj vianočný album *Have a Merry Charlie Christmas*, ktorý sám nahral a produkoval. Predajom si zarobil 600 dolárov.

Diskografia
-----------

##### Štúdiové albumy

* *Nine Track Mind* (2016)
* *Voicenotes* (2018)

##### Extended plays

* *The Otto Tunes* (2010)
* *Ego* (2013)
* *Some Type of Love* (2015)
* *Spotify Singles* (2017)

Koncertné turné
---------------

**Ako hlavný umelec**

* Nine Track Mind Tour (2016)
* Don't Talk Tour (2016)
* Voicenotes Tour (2018)

**Ako spolu-umelec**

* Jingle Ball Tour 2015 (2015)
* Jingle Ball Tour 2016 (2016)
* Summertime Ball Tour 2017 (2017)
* Jingle Ball Tour 2017 (2017)

**Predskokan**

* Illuminate World Tour (Shawn Mendes) (2017)

Referencie
----------

1. ↑  KELLMAN, Andy. *Charlie Puth Biography* [online]. [Cit. 2019-09-04]. Dostupné online.
2. ↑  ROLLI, Bryan. *Charlie Puth's 'Voicenotes' is Already Eligible For a Gold Certification in the U.S.* [online]. Forbes, May 14, 2018. Dostupné online.
3. ↑
4. ↑   *iTunes (U.S.) – Music – Charlie Puth – Nine Track Mind* [online]. January 29, 2016. Dostupné online.
5. ↑   *Charlie Puth* [online]. Capital FM, [cit. 2017-10-29]. Dostupné online.
6. 1 2 3   *Charlie Puth, Rumson's Pop Prodigy* [online]. January 12, 2016. Dostupné online.
7. 1 2   *How blossoming N.J. star Charlie Puth became pop's ascendant hit-maker* [online].. Dostupné online.
8. ↑   *How Charlie Puth dealt with school bullies and the negative side of fame* [online]. January 29, 2016. Dostupné online.
9. ↑  COPSEY, Rob. *Charlie Puth interview: "It took years to become an overnight success"* [online]. August 4, 2015. Dostupné online.
10. ↑  GOODMAN, Jessica. *Charlie Puth & Wiz Khalifa are going to look 'fly as f-' at the Grammys* [online]. December 10, 2015. Dostupné online.
11. ↑   *Wiz Khalifa's "See You Again" Singer Charlie Puth Talks Eyebrows: Why Is It Shaved?* [online].. Dostupné online.
12. 1 2 3   *Charlie Puth Bio | Charlie Puth Career* [online].. Dostupné online.
13. ↑  FREEMAN, Allison. *Jazz Program Plays It Cool: At a Theater Named for Count Basie, Music Students Learn His Art Form* [online]. Newark, New Jersey: September 15, 2004. Dostupné online.
14. ↑   *Berklee-honed Jersey boy Charlie Puth heads to the top* [online].. Dostupné online.

Zdroj
-----

*Tento článok je čiastočný alebo úplný preklad článku Charlie Puth na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Charlie Puth**

Autoritné údaje: * BnF: 17039696f
* GND: 1082786292
* ISNI: 0000 0004 4880 6927
* LCCN: no2015055245
* NK ČR: xx0220143
* VIAF: 315944428
* WorldCat: lccn-no2015055245